**Gátlisti til hliðsjónar við gerð og yfirferð öryggisáætlana**

|  |  |  |  |  |
| --- | --- | --- | --- | --- |
|  | **Gönguferðir í dreifbýli og óbyggðum** | Já | Nei | Á ekki við |
| 1 | Áhættumat: |  |  |  |
| 1.1 | Er áhættumat sértækt og í samræmi við leiðaval? |  |  |  |
| 1.2 | Tekur áhættumat mið af ólíkum svæðum sem farið er um (strönd, fjalllendi, urð, jökull, mýrlendi o.þ.h.) og þáttum eins og þverun straumvatna, bröttum hlíðum, giljum, lausagrjóti, skriðum, stórþýfi og öðrum varasömum þáttum í náttúru Íslands? |  |  |  |
| 1.3 | Tekur áhættumat mið af mismunandi árstíðum, dægursveiflu, breytilegum straumvötnum, veðri o.s.frv.? |  |  |  |
| 1.4 | Tekur áhættumat mið af fjarlægð í bjargir og tíma sem tekur að fá utanaðkomandi aðstoð? |  |  |  |
| 1.5 | Er gert ráð fyrir mismunandi getu þátttakenda? |  |  |  |
| 1.6 | Áhættumat og öryggisáætlun þarf að taka til ferðar að upphafsstað gönguferðar, ef við á. |  |  |  |
| 1.7 | Tekur áhættumat mið af sóttvörnum? |  |  |  |
| 2 | Verklagsreglur |  |  |  |
|  | Undirbúningur ferðar og upplýsingagjöf |  |  |  |
| 2.1 | Er í verklagsreglum tekið fram hvert hæfi þátttakenda þarf að vera t.d. aldur, líkamlegt atgervi og fleira? |  |  |  |
| 2.2 | Kemur fram í verklagsreglum hvernig þátttakendur eru upplýstir fyrirfram um hæfi og getu til ferðar? |  |  |  |
| 2.3 | Er í verklagsreglum kveðið á um hvernig þátttakendur eiga að vera búnir m.t.t. öryggis? |  |  |  |
| 2.4 | Kemur fram í verklagsreglum hvernig þátttakendur eru upplýstir um persónulegan búnað vegna ferðarinnar? |  |  |  |
| 2.5 | Er gátlisti í verklagsreglum um hagnýt atriði sem fara þarf yfir með þátttakendum við upphaf ferðar? (salernisúrræði, nestistíma, aðgengi að drykkjarföngum, varhugaverða staði, séríslenskar aðstæður o.s.frv.) |  |  |  |
| 2.6 | Er gátlisti í verklagsreglum um það hvernig þátttakendur eru upplýstir um íslenskar aðstæður? |  |  |  |
| 2.7 | Er gátlisti í verklagsreglum sem kveður á um atriði sem huga þarf sérstaklega að við undirbúning ferðar? (veðurspá, snjóalög, mat fyrir ferðalanga o.þ.h.) |  |  |  |
|  | Hæfniskröfur starfsmanna |  |  |  |
| 2.8 | Eru kröfur um reynslu, menntun og kunnáttu leiðsögumanna skýrar í verklagsreglum? (Þar með talin færni í notkun nauðsynlegs tækjabúnaðar s.s. fjarskiptatækja, tjalda eða annarra skýla, færni í að meta veður og aðrar aðstæður o.fl.). |  |  |  |
| 2.9 | Eru kröfur til annarra starfsmanna í ferðinni skýrar í verklagsreglum? |  |  |  |
| 2.10 | Eru kröfur um menntun í samræmi við viðeigandi lög og reglugerðir? |  |  |  |
| 2.11 | Eru kröfur um þekkingu í fyrstu hjálp skýrar? |  |  |  |
| 2.12 | Kemur fram í verklagsreglum hvernig þekkingu og færni starfsmanna í fyrstu hjálp er viðhaldið? |  |  |  |
|  | Ferðin sjálf |  |  |  |
| 2.13 | Er skýrt við hvaða aðstæður ber að fresta ferð eða hætta við? |  |  |  |
| 2.14 | Er gátlisti í verklagsreglum um hvernig ber að upplýsa þátttakendur um ábyrga hegðun þeirra í ferðinni (hvað ber að varast, hvað er æskilegt)? |  |  |  |
| 2.15 | Er í verklagsreglum farið yfir hvernig þátttakendur eru upplýstir um neyðarbúnað og kennt að nota hann ef á þarf að halda s.s. skýli, línur og annað? |  |  |  |
| 2.16 | Eru leiðbeiningar í verklagsreglum um samskipti leiðsögumanna við þátttakendur og eftirlit þeirra með líðan og velferð þátttakenda? |  |  |  |
| 2.17 | Er í verklagsreglum farið yfir hvernig leiðbeina á þátttakendum um viðbrögð verði þeir viðskila við hóp/leiðsögumann? |  |  |  |
| 2.18 | Kemur fram í verklagsreglum hvaða svæði eru of hættuleg við ákveðnar aðstæður og þá hvaða aðstæður? |  |  |  |
| 2.19 | Er í verklagsreglum fjallað um hjáleiðir/plan B og hvort og þá hvernig leiðsögumenn geta breytt leið krefjist öryggi þátttakenda þess? |  |  |  |
| 2.20 | Kemur fram í verklagsreglum hvernig starfsmönnum er kynnt öryggisáætlun fyrirtækisins og því fylgt eftir að unnið sé í samræmi við hana? |  |  |  |
|  | Búnaður o. Fl. |  |  |  |
| 2.21 | Er gátlisti um nauðsynlegan neyðarbúnað sem verður að vera með í för? |  |  |  |
| 2.22 | Er gátlisti vegna búnaðar leiðsögumanna í verklagsreglum? |  |  |  |
| 2.23 | Er gátlisti vegna sameiginlegs búnaðar í verklagsreglum?\* |  |  |  |
| 2.24 | Er gátlisti í verklagsreglum vegna viðhalds búnaðar og eftirliti með ástandi hans? |  |  |  |
| 2.25 | Er í verklagsreglum hugað að sóttvörnum? |  |  |  |
| 3 | Viðbragðsáætlanir |  |  |  |
| 3.1 | Eru til viðbragðsáætlanir vegna mismunandi atvika svo sem slysa, veikinda, náttúruvár? |  |  |  |
| 3.2 | Eru viðbragðsáætlanir á hentugu formi svo leiðsögumaður geti auðveldlega tekið þær með? |  |  |  |
| 3.3 | Er kveðið á um hvernig á að sinna öðrum þátttakendum, ef til óhapps kemur? |  |  |  |
| 3.4 | Er skýrar línur um verksvið leiðsögumanns í viðbragðsáætlunum, ábyrgð hans og heimildir til ákvarðana og upplýsingagjafar? |  |  |  |
| 3.5 | Er skýrt í viðbragðsáætlunum hvenær ber að kalla til aðstoð? Betra að kalla oftar og afturkalla frekar ef ekki reynist þörf. |  |  |  |
| 3.6 | Er verkaskipting starfsmanna skýr í viðbragðsáætlunum? |  |  |  |
| 3.7 | Taka viðbragðsáætlanir á hvernig má koma björgun á staðinn, þyrlu, bíl, mannskap? |  |  |  |
| 3.8 | Eru viðbragðsáætlanir miðaðar við fjarlægð í bjargir? |  |  |  |
| 4 | Atvikaskýrslur |  |  |  |
| 4.1 | Fylgir atvikaskýrsla öryggisáætlun? |  |  |  |
| 4.2 | Er skýrt að ávallt beri að fylla út atvikaskýrslu ef um er að ræða atvik/slys eða næstum slys? |  |  |  |
|  |  |  |  |  |
|  | Er í öryggisáætlun kveðið á um reglulega endurskoðun hennar? |  |  |  |

\*Sjúkrabúnaður, fjarskiptabúnaður, GPS tæki, áttaviti, kort og jafnvel lína og ísexi. Fer eftir leiðarvali.

Annað:

* Ef notuð eru farartæki til að komast að upphafsstað gönguferðar (t.d. ekið) þarf áhættumat einnig að taka tillit til þess hluta ferðarinnar.
* Eru leiðbeiningar í verklagsreglum sem tryggja að umgengni um náttúruna og umhverfið sé í samræmi við gæðaviðmið Vakans?
* Gátlisti þessi er ekki tæmandi, æskilegt er að hafa hliðsjón af gæðaviðmiðum Vakans nr. 202 *Gönguferðir í dreifbýli, óbyggðum og í fjalllendi við sumaraðstæður.*